 Inspector Școlar General I.S.J.GORJ,                          Inspector Şcolar limbi moderne      
 Prof. IŞFAN ION                                                                     Prof. Dragotă Teodora                                                                                                             

“If you talk to a man in a language he understands, that goes to his head. If you talk to him in his language, that goes to his heart.”(Nelson Mandela)

“L’éducation est l’arme la plus puissante qu’on puisse utiliser pour changer le monde”
(Nelson Mandela)


ARGUMENT

         Concursul de limbi moderne  “FRANGLAIS”  a apărut din dorința de a le oferi elevilor posibilitatea să îşi etaleze şi sã îşi dezvolte cunoştinţele de limbă engleză şi  francezã, de cultură, precum şi creativitatea în acest domeniu. Elevul devine responsabil  pentru îmbogăţirea cunoştinţelor sale prin achiziţionarea de noutăţi, participarea activă, conştientă, responsabilă la propria formare, dezvoltarea și redimensionarea orizontului sãu cultural, prin dezvoltarea deprinderii de a susţine şi promova comportamentele sociale adecvate.
Asadar,din perspectiva globalizării educaţiei, a deschiderii sistemului de educaţie către spaţiul european, proiectul „Franglais”, constituie  un element inovator.  În primul rând, prezentat fiind în cadrul unei probe orale, el vizează abilităţi particulare, pentru care elevii se antrenează pe parcursul întregii lor şcolarităţi: capacitatea de a lua cuvântul, de a dialoga, de a avea iniţiativă în schimburile de idei, de a pune întrebări şi de a răspunde la întrebări, de a structura un discurs argumentativ, de a analiza sau a compara. În al doilea rând, susţinerea unui concurs bilingv impune o nouă atitudine faţă de aceste două  limbi straine: elevii înţeleg că limba franceză, respectiv limba engleză,  nu mai reprezintă doar obiecte de învăţământ, şi că ele devin instrumente de cunoaştere universală.
Concursul este gândit şi elaborat în concordanţă cu cerinţele actuale care vizează evaluarea la nivel european a competenţelor lingvistice într-o limbă de circulaţie internaţională. Ĩşi propune să confrunte idei şi metode, modalităţi şi strategii cât mai originale, prin care cadrele didactice sã contribuie la formarea  abilităţilor creative şi a unui spirit competitiv al elevilor. 
A învăţa atât limba engleză cât şi limba franceză în epoca mondializării nu înseamnă numai cunoaşterea unor limbi elegante, distinse şi vii, dar şi o cheie esenţială pentru accesul la ştiinţă, dezvoltare şi democraţie, o cheie care deschide porţile unor multiple orizonturi, în vederea educării elevilor pentru o Europă unită, în care tinerii români să aibă şanse egale cu cei din alte ţări pe piaţa muncii.
Să vorbeşti o singură limbă străină a devenit aproape banal. Să cunoşti şi să vorbeşti cât mai multe limbi străine înseamnă performanţă. Viitorul aparţine multilingvismului.


  
   SCOPUL PROIECTULUI


Scopul principal al acestui proiect este de a oferi tuturor elevilor şanse egale de a participa la o pregătire de performanţă în domeniul limbilor moderne şi de a stimula pasiunea elevilor apţi de performanţă la limbi moderne.


 
OBIECTIVELE CONCURSULUI
 
· O1 Stimularea unui interes permanent faţă de cultură prin înţelegerea şi respectarea diversităţii culturale;
· O2 Încurajarea potenţialului creativ și inovativ în vederea formării şi exprimării identităţii individuale/de grup și a creşterii performanţelor şcolare; 
· O3 Dezvoltarea competențelor lingvistice de comunicare, a abilităţilor sociale, a spiritului de competiţie, a toleranței,  în vederea formării unei personalităţi adaptate la realitatea europeană;
· O4 Cooperarea şi stabilirea unor relaţii de colaborare şi prietenie între grupurile de elevi, prin derularea în comun a activităţilor propuse.
· O5 Formarea unor atitudini pozitive faţă de şcoală şi învăţătură;
· O6 Dezvoltarea capacităţilor de comunicare şi interrelaţionare între şcolile partenere;



























                                                     
  REGULAMENT  DE  ORGANIZARE

Organizatorul
Organizatorul concursului este Inspectoratului Şcolar  Judeţean Gorj 
Preşedinte:
· Prof.Ion Işfan, Inspector Şcolar General I.S.J Gorj
Președinţi executivi:
· Prof. Dragotă Teodora, Inspector Şcolar pentru limbi moderne, I.S.J.Gorj ;
· Prof. Alexandrescu Grigore, Inspector Şcolar I.S.J Gorj;

Vicepreşedinţi: 
· Bunăiașu Roxana, Ionescu Adina – profesori de limba engleză;
· Bengescu Otilia,  Bistreanu Eliana, Oprişe Claudia, Mihai Melania– profesori de limba franceză,

Secţiuni
I. Spot
II. Concurs „Franglais”

Participanţi - Concursul se adresează elevilor de gimnaziu şi liceu (clasele V-XII).
Înscrierea la concurs:
- se face prin trimiterea Formularului de înscriere ( prin completare directa pe calculator,  folosind diacritice) și a Acordului de parteneriat de către școala participantă la persoanele de contact sau pe adresa de e-mail: concursbilingv@gmail.com
-un profesor de limba engleză, respectiv franceză are dreptul  să coordoneze un singur echipaj pentru fiecare  nivel(gimnazial, liceal) la nivelul instituţiei de învaţământ.  Formularul/Acordul poate fi descărcat de pe site-ul concursului Franglais (http://concursbilingv2016.e-monsite.com/).
Secţiunile concursului
Concursul “Franglais” are două secţiuni, după cum urmează:

1. Spot- “Profesor pentru o zi” este o probă eliminatorie(100 puncte) în  vederea selectării echipajelor participante la concurs.  Spotul va fi  realizat atât în limba engleză cât şi în limba franceză de către membrii fiecărui echipaj şi va fi trimis odată cu încheierea acordului de parteneriat şi înscrierea echipajului (alcătuit din maxim 4 elevi şi 2 profesori coordonatori-un profesor de limba franceză şi un profesor de limba engleză).
2. Franglais- Concurs de cultură și civilizație franceză și engleză. 
În această etapă vor fi evaluate cunoștințele de limbă, cultură și civilizație franceză/engleză,  printr-un test cu itemi obiectivi, semi-obiectivi și subiectivi. 
 Tipuride itemi : itemi cu alegere duală, itemi cu răspuns scurt/întrebări structurate, eseu nestructurat.
 
Graficul activităţilor:
           10-17 martie 2018  ( înscrierea/trimiterea spotului persoanelor de contact);
           20-27 martie 2018  (evaluarea materialelor și transmiterea rezultatelor la proba eliminatorie);
21 aprilie 2018 (desfășurarea concursului de cultură și civilizație);
  1- 7 mai 2018 (afişarea rezultatelor finale).



[bookmark: _GoBack]Derularea secţiunilor

Secţiunea  1–Spot- probă eliminatorie (este obligatorie acumularea a cel puţin 60 de puncte).
 
Se realizează un spot atât în limba engleză cât şi în limba franceză, în maxim 1’30’’ cu tema „Profesor pentru o zi”. 
Atenție! Spotul presupune o înteracțiune/un dialog între elevi sau o prezentare și se va puncta atât strategia de realizare, cât și exprimarea elevilor în limba engleză/franceză.
Se vor evalua:
-    adaptarea la situaţia propusă, încadrarea în timp, respectarea formatului solicitat;
-    pertinenţa mesajului transmis;
-    exprimarea orală, prezentarea unui discurs clar,fluent și coerent
-    corectitudine gramaticală, vocabular,  pronunție
-    impact,originalitate şi creativitate.

Secţiunea II- Concurs Franglais-Concurs de cultură și civilizație franceză și engleză cuprinde două probe dupa cum urmează:

 Proba A - Testarea scrisă a cunoștințelor dobândite pe parcursul anilor de studiu și conține 2 subiecte de dificultate medie cu itemi obiectivi și semiobiectivi.                
Timp de lucru 20 minute. Punctaj maxim 40 puncte

Proba B - Înțelegere și exploatare a unui document video/imagine/scris în cadrul căreia se evaluează următoarele competențe: 
- înțelegerea/interpretarea documentului
- capacitate de analiză și de sinteză
- exprimarea și argumentarea scrisă a  punctelor de vedere  
- organizarea discursului într-o structură logică eficientă
- adaptarea la situația de comunicare, fluența exprimării
- creativitatea și originalitatea.
  Timp de lucru 40 minute. Punctaj maxim 50 puncte. Se acordă 10 puncte din oficiu.
Pe baza acestui document video/imagine/scris echipajele trebuie să redacteze un text în conformitate cu cerinţele probei. Li se va solicita concurenţilor să argumenteze, să -şi exprime opinia/să-şi susţină un punct de vedere, să realizeze o caracterizare, să comenteze un citat, o secvenţă.
Pentru partenerii din alte judeţe este obligatorie scanarea şi trimiterea subiectelor rezolvate, în maximum două ore de la terminarea probelor A şi B. Acestea vor fi  trimise comisiei de concurs pe adresa de e-mail: concursbilingv@gmail.com, în două foldere separate pentru cele doua discipline (engleză/franceză), salvate în următoarea ordine: disciplina_instituţie_oraş.
Pentru participanţii din judeţul Gorj această secţiune se va desfăşura la Colegiul Naţional „Tudor Vladimirescu”, Tg-Jiu în data de 21 aprilie 2018.

Jurizarea lucrărilor
Responsabilitatea evaluării revine organizatorilor, care va asigura juriului o componentă reprezentativă, în colaborare cu instituţiile si personalităţile culturale care susţin acest concurs. Se vor acorda premiile I, II, III, şi menţiuni. Pe diplome se va preciza şi numele cadrului didactic coordonator.
Nu se trimit diplome on-line, ci doar în plicurile format A4, autoadresate şi timbrate!
Nu se admit contestaţii. Lucrările elevilor nu se restituie.



Premierea
Rezultatele probelor sunt apreciate prin puncte de la 100 la 0, după baremele alcătuite de comisie. 
Premierea echipajelor   se va face în ordinea descrescătoare a punctajelor acordate de comisie (se va face media aritmetică între punctajele obținute la cele două etape ale concursului).
Premiul I: 95-100 puncte
Premiul al II-lea: 90-94.99 puncte
Premiul al III-lea: 85-89.99 puncte
Mențiune: 80-84,99 puncte.
Diplomele vor primi număr de înregistrare de la instituția  organizatoare(Inspectoratului Şcolar Județean Gorj). 


Responsabilităţi

· Participanţii trebuie să fie proprietarii tuturor drepturilor asupra textelor înscrise în concurs;
·  Fiecare profesor va  coordona maxim 2 echipaje (acolo unde există cele 2 cicluri de invăţmânt-gimnaziul/liceu) din unitatea de învăţământ;
· Profesorii coordonatori de echipaje vor trimite câte 2 fotografii din timpul fiecarei activităţi, iar înregistrarea video  va fi  trimisă in format mp4 sau mpg;
· Organizatorii concursului nu îşi asumă nicio responsabilitate privind eventualele încălcări ale dreptului de autor;
· Participarea la concurs presupune acordul implicit al autorilor ca textele lor să fie făcute publice şi să poată fi folosite în materiale electronice sau tipărite de către organizator, fără niciun fel de plată aferentă;
· Organizatorul şi membrii juriului sunt pe deplin răspunzători de corectitudinea desfăşurării concursului şi a evaluării;
· Organizatorul se obligă să facă publice lista participanţilor şi punctajele obţinute, în acord cu legislaţia în vigoare;
· Organizatorii se obligă să păstreze confidenţialitatea datelor personale ale participanţilor;
· Prin înscrierea la concurs, toţi participanţii se obligă să respecte prevederile prezentului regulament şi eventualele decizii ulterioare ale organizatorilor.
· Profesorii coordonatori de echipaje se obligă să asigure desfăşurarea corectă şi trasparentă a acestui concurs. 










Persoane de contact: 

Limba engleză: 
Prof. Bunăiaşu Roxana, - coord. limba engleză, bunaiasuroxana@yahoo.com
Prof. Ionescu Adina, coord. limba engleza,  adina.ionescu85@gmail.com
Limba franceză:
Prof. Oprişe Claudia, coord. limba franceza, claudia_cj2004@yahoo.com
Prof. Bengescu Otilia, coord. limba franceza, otilia_ben1995@yahoo.fr
 Prof.Mihai Melania, coord. limba franceza, melaniamihai@yahoo.com
Adresa e-mail: concursbilingv@gmail.com



                             
                                                       

CONCURSUL INTERJUDEŢEAN “FRANGLAIS”

Ediţia a IV-a, anul şcolar 2017 - 2018

FIŞĂ DE ÎNSCRIERE  PENTRU CADRELE DIDACTICE

                                            
· Unitatea şcolară____________________________________
· Adresa unităţii şcolare (localitate, stradă, judeţ): _________________________________
· Telefon: ___________________
· Fax: ___________________
· E-mail: ______________________
· Cadru didactic participant: __________________________
· Specialitatea: ____________________________
· Nivel: _gimnazial/liceal__________________________
· Denumire echipaj:
· Nume membri echipaj:
· Adresa cadrului didactic coordonator: ____________________________________________    E-mail:   ___________   Telefon: ____________________







                                                            



ACORD DE PARTENERIAT
1. Încheiat între:
· Inspectoratul Şcolar Gorj, reprezentat de  Prof.Ion IȘFAN, Inspector Scolar General I.S.J Gorj, 
Prof.  Dragotă Teodora,  Inspector Şcolar pentru limbi moderne, I.S.J.Gorj, Prof. Alexandrescu Grigore, Inspector Scolar I.S.J Gorj, în calitate de Coordonatori de proiect, denumiți în continuare Organizatori, și Școala ……………………………………………, din localitate/judeţ............................., reprezentată de ....................................., în calitate de Director şi de ............................................,  Profesor îndrumător, în calitate de Parteneri.

2. OBIECTUL PARTENERIATULUI
Obiectul parteneriatului îl constituie colaborarea între părți în vederea bunei desfășurării a activităților prevăzute de comun acord în cadrul proiectului Concursul Franglais, ediția a IV-a, organizat în perioada           
 01 martie 2018 – 21 aprilie 2018, proiect desfășurat sub egida MENCŞ și ISJ Gorj  și  avizat .....................

       3.  OBLIGAŢIILE PĂRŢILOR:
             A.  Organizatorul se angajează:
· să distribuie regulamentul concursului şcolilor partenere;
· să  recepţioneze lucrările realizate de către şcolile partenere şi să le pregătească în vederea jurizării;
· să asigure evaluarea tuturor lucrărilor de către comisia de jurizare; 
· să comunice tuturor participanţilor, la termenul stabilit, rezultatele obţinute în cadrul etapei finale;
· să mediatizeze rezultatele concursului şi să asigure transmiterea diplomelor de participare şi a premiilor.
B. Partenerul se angajează: 
· să asigure înscrierea elevilor în concurs;
· să îndrume elevii în realizarea lucrărilor;
· să expedieze lucrările elevilor, membrilor comisiei de organizare în timpul impus în regulament;
· să distribuie elevilor participanţi diplomele / premiile obţinute în urma jurizării.

Prezentul proiect-cadru a fost încheiat astăzi, _______________ 2018, în 2 exemplare cu putere de original pentru fiecare parte, şi intră în vigoare la data semnării lui. 

		         

Inspector  Școlar General I.S.J.GORJ                                                                        Director,                                
            Prof. IŞFAN ION


            Prof. Dragotă Teodora, Inspector Şcolar pentru limbi moderne                                    

Prof. Alexandrescu Grigore, Inspector Scolar I.S.J Gorj
			                                                                           

					                                                                          Profesor îndrumător,

                                                                                                                 ……………………………..

